NORAKSTS

|  |  |
| --- | --- |
| 25.05.2023. | Nr.5/5 |

**GROZĪJUMS JELGAVAS VALSTSPILSĒTAS DOMES**

**2021. GADA 22.** **DECEMBRA LĒMUMĀ NR.21/19**

**“GALVOJUMS SIA “JELGAVAS POLIKLĪNIKA””**

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Starp SIA “Jelgavas poliklīnika” (turpmāk – Poliklīnika) un Centrālo finanšu un līgumu aģentūru 2021. gada 9. jūnijā tika noslēgts Līgums par Eiropas Savienības fonda projekta īstenošanu Nr. 4.2.2.0/20/I/024 “SIA “Jelgavas poliklīnika” norobežojošo konstrukciju energoefektivitātes paaugstināšana”.

Jelgavas valstspilsētas pašvaldība (turpmāk – Pašvaldība) 2023. gada 9. maijā ir saņēmusi Poliklīnikas iesniegumu ar lūgumu sniegt *de minimis* atbalstu komercdarbībai galvojuma veidā 43 044,90 *euro* apmērā.

Saskaņā ar Jelgavas valstspilsētas domes 2021. gada 22.decembra lēmumu Nr.21/19 “Galvojums SIA “Jelgavas poliklīnika”” tika nolemts sniegt galvojumu Poliklīnikai projekta īstenošanai, kā rezultātā starp Poliklīniku un Valsts kasi ir noslēgti divi aizņēmumu līgumi kopsummā par 354 807,00 *euro*, kas apgūti pilnā apmērā, tai skaitā 66 302,28 *euro* attiecināmo izmaksu segšanai un 288 504,72 *euro* neattiecināmo izmaksu segšanai.

Lai Poliklīnika varētu noslēgt aizņēmumu līgumus, starp Pašvaldību un Valsts kasi ir noslēgti divi galvojuma līgumi kopsummā par 354 807,00 *euro*.

No kopējās galvojuma summas 311 762,10 *euro* attiecas uz valsts apmaksāto veselības aprūpes pakalpojumu sniegšanu (VTNP), kam piemērojams aizņēmums uz atvieglotiem nosacījumiem, savukārt 43 044,90 *euro* saistīti ar infrastruktūrā veikto maksas pakalpojumu proporciju.

Saskaņā ar Ministru kabineta 2018. gada 21. novembra noteikumiem Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem” prasībām Poliklīnika ir iesniegusi veidlapu par sniedzamo informāciju *de minimis* atbalsta uzskaitei un piešķiršanai.

Ņemot vērā iepriekš minēto, kā arī balstoties uz Poliklīnikas 2023. gada 9.maija iesniegumu, Komercdarbības atbalsta kontroles likuma 1. panta otrās daļas 5.a apakšpunktu un Komercdarbības atbalsta kontroles likuma 5. pantu, ievērojot Ministru kabineta 2018. gada 21. novembra noteikumus Nr.715 “Noteikumi par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem”

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt grozījumu Jelgavas valstspilsētas domes 2021. gada 22. decembra lēmumā Nr.21/19 “Galvojums SIA “Jelgavas poliklīnika”” izsakot 1. punktu šādā redakcijā:

“1. Sniegt galvojumu SIA ”Jelgavas poliklīnika” (ar 100% pašvaldības kapitāla daļām) 2022. gadā aizņēmuma ņemšanai Valsts kasē ar tās noteikto procenta likmi ERAF projekta “SIA “Jelgavas poliklīnika” norobežojošo konstrukciju energoefektivitātes paaugstināšana” īstenošanai” 354 807,00 *euro* (trīs simti piecdesmit četri tūkstoši astoņi simti septiņi *euro* 00 *centi*) uz 20 (divdesmit) gadiem, t.sk. 43 044,90 *euro* ( četrdesmit trīs tūkstoši četrdesmit četri *euro* 90 *centi*) kā *de minimis* atbalstu komercdarbībai saskaņā ar *Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu de minimis atbalstam* nosacījumiem.”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 26. maijā